burgasdotpro/wikipedia huggingface dataset:
Angelo Taylor

 
 
 
 
 
 
Angelo Taylor (* 29. december 1979, Albany, Georgia, USA) je americký atlét, venujúci sa behu na 400 m a 400 m cez prekážky. Je olympijským víťazovom zo Sydney 2000 v behu na 400 m cez prekážky. Získal zlatú medailu aj v štafete na 4x400 metrov, ale pre pozitívny dopingový test Antonia Pettigrewa, člena štafety, musel zlatú medailu vrátiť.
Vrcholové podujatia.
Osaka 2007.
Na MS v atletike 2007 získal dve medaily - zlatú v štafete na 4x400 metrov spolu s LaShawnom Merrittom, Daroldom Williamsonom a Jeremym Warinerom.
V behu na 400 m časom 44,32 s získal bronzovú medailu, keď za druhým LaShawnom Merrittom zaostal o 36 stotín sekundy.
Peking 2008.
Na Letných olympijských hrách 2008 v Pekingu získal dve zlaté medaily. V behu na 400 m cez prekážky vyhral časom 47,25 s, čo bol jeho nový osobný rekord. Pred druhým Kerronom Clementom mal náskok 73 stotín sekundy.
Bol členom štafety v behu na 4x400 metrov, ktorá skončila na prvom mieste časom 2:55,39 s a tým vytvorila nový olympijský rekord na tejto trati.
Tony Estanguet

Tony Estanguet (* 6. máj 1978, Pau, Francúzsko) je bývalý francúzsky kanoista, trojnásobný olympijský víťaz disciplíny C-1. 
Jeho otec Henri Estanguet, tiež kanoista, získal medailu na Majstrovstvách sveta v roku 1970. Jeho brat Patrice Estanguet získal bronz na letných olympijských hrách 1996 v Atlante.
Je trojnásobným olympijským víťazom disciplíny C-1 z LOH 2000, LOH 2004, LOH 2012. Na LOH 2008 obsadil 9. miesto
Ato Boldon

Ato Jabari Boldon (* 30. december 1973) je bývalý šprintér na 100 a 200 metrov z ostrovného štátu Trinidad a Tobago. 
Je majstrom sveta z roku 1997 na 200 m a štvornásobným držiteľom olympijskej medaily. Momentálne pracuje pre televízne spoločnosti CBS a NBC Sports.
Konstandinos Kenderis

 
 
 
 
Konstandinos Kenderis správne aj Konstantinos Kenteris (podľa PSP sa asi používa viac transliterácia) (gréc. Κωνσταντίνος Κεντέρης; 11. júl 1973, Mytilini) je bývalý grécky atlét, olympijský víťaz v behu na 200 m zo Sydney 2000.
Kenteris bol jedným z vážnych kandidátov na zápalenie olympijského ohňa na olympijských hrách 2004 v Aténach, ale deň predtým zinscenoval autonehodu spolu s Ekaterinou Thanuvovou, aby sa vyhli dopingovej kontrole. Priznal, že absolvoval generálky na zapálenie ohňa.
Raphaël Poirée

Raphaël Poirée (* 9. august 1974, Rives, Francúzsko) je bývalý francúzsky biatlonista. Celkom štyrikrát vyhral celkové poradie svetového pohára a osemkrát sa stal majstrom sveta.
Kariéra.
Prvého veľkého úspechu sa Poirée dočkal na majstrovstvách sveta v roku 1998, keď vybojoval bronz v stíhacích pretekoch. V roku 2000 sa stal prvýkrát majstrom sveta v pretekoch s hromadným štartom - titul v zopakoval aj v rokoch 2001, 2002, 2004 a 2005.
V rokoch 2000 až 2002 vyhral Poirée trikrát za sebou celkové poradie svetového pohára.
Na ZOH 2002 v Salt Lake City ale na predchádzajúce úspechy nenadviazal a získal "len" striebornú medailu v stíhacích pretekoch a bronz v štafete.
Ani druhý olympijský pokus na hrách 2006 v Turíne Poiréeovi nevyšiel. Získal len jenu medailu - bronz zo štafety.
V roku 2007 oznámil ukončenie kariéry.
Albus (minca)

Albus (z lat. "albus" - biely) bola grošová minca s veľkým obsahom striebra razená v 14. - 16. storočí v niektorých mestských štátoch západného Nemecka (ako napr. Frankfurt, Kolín, Moháč, Trevír, Hesensko).
Etymológia označenia.
Slovo albus pochádza z latinčiny a znamená "biely". Práve vďaka vyššiemu obsahu striebra sa svojou svetlejšou farbou (bledosťou) diferencovala táto minca od zvyšných dobových mincí s menšou nominálnou hodnotou. Z tohto dôvodu sa denárom pridával prívlastok albus, teda denarus albus, alebo biely fénig (weißer Pfennig).
Historický vývoj platidla.
Históriu tejto mince možno vystopovať až do polovice 14. storočia, kedy ju oficiálne zaviedol triersky arcibiskup Kuno II. von Falkenstein. Doložené záznamy o nej pochádzajú z menovej zmluvy medzi Trevírom a Kolínom uzavretej v roku 1372.
Časom sa označenia pre mincu (albus) stalo označením pre novú menu denarus albus menovej únie medzi Trevírom, Mainzom a Kolínom, odkiaľ sa albus ako mena šíril do ďalších priľahlých oblastí. 
Na averze tejto mince sa nachádzali najskôr kresťanské motívy (Krista, svätcov).
Reverz mince zdobil najčastejšie štít s erbom, v Meinzi to bolo napríklad vyobrazenie kolesa (Mainzer Rad, odtiaľ tiež označenie Raderalbus, ktorého hodnota sa rovnala jednému "dvojšilingu" /"Doppelschilling"/, teda 24 fénigom /"Pfennigen"/).
Po menovom edikte falcgrófa Wolfganga Wilhelma z 1. septembra 1620 o prepočítavaní cudzích mien na ríšske toliare /"Reichstaler"/ bol menový kurz pre vojvodstvá Jülich-Berg stanovený na 78 albov za 1 ríšsky toliar ("Reichstaler"), pričom 1 albus sa vymieňal za 12 halierov ("Heller").
Počas tridsaťročnej vojny (16181648) strácala táto minca postupne na význame, až sa v 18. storočí používala už iba v regionálnom meradle (o. i. aj v Hessensku) ako drobná minca s malou hodnotou. V Jülich-Bergu sa napriek tomu albus v priebehu 18. storočia tešil stále veľkej obľube medzi obchodníkmi.
Súčasnosť.
Albus sa v súčasnosti už nepoužíva ako platidlo ani ako mena v žiadnej krajine na svete. Má svoju už iba svoju numizmatickú hodnotu.
Allison Stokková

Allison Stokková, (* 22. marec 1989, Newport Beach, Kalifornia, USA) je americká atlétka, venujúca sa skoku o žrdi.
Cent (menová jednotka)

Cent je stotina niektorých menových jednotiek. Skratka je obyčajne "c" alebo "ct."
Nasledujúce súčasné meny majú čiastkovú menovú jednotku s názvom cent:
Centavo

Centavo je portugalská a španielska obdoba centu. Vyskytuje sa na minciach Južnej Ameriky a Portugalska, vrátane jeho kolónií.
Centesimo

Centesimo (z lat. "centesimus" = stotina) bol názov stotiny niektorých mien (a príslušnej mince) z talianskej jazykovej oblasti. Jediná mena, ktorá má v súčasnosti ešte podjednotku centesimo, je švajčiarsky frank, ale len v taliančine (po nemecky sa volá Rappen, po francúzsky centime). V taliančine (nie v iných jazykoch) sa ako centesimo označuje aj cent eura a amerického dolára a španielske centésimo.
Príklady bývalých mien, ktoré majú podjednotku centesimo:
Koruna (britská minca)

Koruna alebo crown je anglická minca vydávaná od roku 1526. Pôvodne to bola zlatá minca, resp. od vlády Eduarda VI. strieborná alebo zlatá minca, v hodnote 5 šilingov, od zavedenia desiatkovej sústavy v roku 1971 to je označenie pre pamätné mince v hodnote 25 pencí. Mince spred roka 1951 často nesú pečať Taliana Benedetta Pistrucciho zobrazujúcu boj svätého Juraja s drakom.
Dime (americký dolár)

Dime alebo po slovensky aj desiatnik je 10 centov amerického dolára (minca aj hodnota).
Dinár

Dinár ( "dínár", ) je arabská podoba rímskeho denára (""), pôvodne razená v zlate. V modernej dobe sa stal názvom viacerých mien.
Dirham

Dirham (, mn. č. "daráhim") je z gréckej drachmy odvodený názov pre arabskú striebornú mincu. V modernej dobe sa stal názvom viacerých mien.
Dukát

Dukát je zlatá obchodná minca pôvodne pochádzajúca z Benátok. Názov "dukát" vznikol zo skrátenia latinského slova razeného na starších zlatých minciach "ducat(us)", znamenajúceho "vojvodstvo". Rozšíril sa po celej Európe ako najtypickejšia zlatá minca s váhou 3,49 gramu rýdzosti 0,986.
Prvé dukáty boli vyrazené za vlády kráľa Rogera II. Sicílskeho v roku 1140 a zobrazovali postavu Krista.
Kremnické dukáty.
Mincovňu Kremnica 17. novembra 1328 založil kráľ Karol I. V období jeho vlády a ďalších Anjouovcov sa razili mince zo zlata rýdzosti 23 karátov a 9 grénov (rýdzosť 0,990). Boli presnými kópiami zlatých mincí mesta Florencie pod názvom florény. Za Ľudovíta I. florentskú symboliku vystriedala symbolika domáca s uhorským svätým Ladislavom na reverze a postavou uhorského kráľa na averze. Všetky kremnické dukáty sa vyznačovali vysokou a stálou rýdzosťou zlata vyššou o jeden grén (0,003) oproti všetkým ostatným minciam tohto druhu v súvekej Európe (0,986), vďaka čomu sa v stredoveku považovali za najtvrdšiu menu Európy. Existujúce záznamy hovoria, že v Kremnici bolo vyrazených až 21,5 milióna kusov dukátov.
Česko-slovenské dukáty.
Česko-slovenské zlaté dukáty, známe aj pod názvom dukáty Svätej Kataríny, sú raritné zlaté mince s vrúbkovanou hranou. Celá produkcia dukátov Svätá Katarína bola pri príležitosti znovuzahájenia ťažby v kremnických baniach zrealizovaná v Mincovni Kremnica v roku 1934 v celkovom náklade 585 kusov. Autorom je Anton Hám. Vyrazené boli tieto druhy mincí:
V rámci tejto razby bola vydaná aj špeciálna sada známa pod názvom Presidential Gold Set. Je to unikátna sada štyroch zlatých dukátov v nominálnych hodnotách 1, 2, 5 a 10. Sada je darom Tomáša Garrigue Masaryka, prvého prezidenta Česko-slovenskej republiky. Razba štyroch mincí špeciálnej sady bola technologicky prevedená tzv. vzorkovou razbou, razbou aplikovanou dvakrát, oproti bežnej kvalite dvojnásobnou silou, na leštené pliešky (tzv. proof quality).
Okrem vyššie uvedených zlatých dukátov boli vyrazené aj strieborné mince s hladkou hranou s priemermi 30 a 40 mm a hmotnosťami 10 a 21 g.
V rokoch 1971 a 1973 bola vykonaná dorazba zlatých medailí s váhami 1, 2, 5 a 10 s označeniami 71R a 73R Au 900/1000.
Konkrétne vyrazené mince sú súčasťou rôznych verejných či súkromných zbierok a expozícií.
Často sa používali ako ozdoby v podobe mince s mašľou.
Écu

Écu je označenie pre francúzske mince - zlaté i strieborné. Najrozšírenejšou z nich, "écu blanc", je vlastne francúzskou obdobou toliarovej mince.
Toliar (historická minca)

Toliar (po nemecky dnes "Taler", pôvodne po nemecky "Thaler") bola veľká strieborná minca razená v rôznych obmenách v rôznych štátoch (vrátane Uhorska). Prvý toliar bol razený koncom 15. storočia v Tirolsku. 
Mala nahradiť zlaté mince, lebo nebol dostatok zlata. Pôvodný názov mincí tohto typu znel "Guldiner" alebo "Guldengroschen", názov "Thaler" (dnes po slovensky toliar) sa začal používať až v 16. storočí podľa toliara z Jáchymova (po nemecky "Joachimsthaler"). 
Označenie "toliar" sa veľmi rýchlo rozšírilo po celej nemecky hovoriacej oblasti a odtiaľ ďalej ako dolár aj do USA.
Escudo (minca)

Escudo je označenie pre pôvodne zlaté a strieborné mince Portugalska a Španielska, bývalá menová jednotka v Španielsku a súčasná mena v niektorých krajinách Latinskej Ameriky.
Fals

Fals (iné názvy: fils, fels, falus, ful(u)s, fulús, fols; - prepis podľa spisovnej arabčiny: fals alebo fils, množné číslo: - fulús) je drobná arabská medená minca, ktorá sa používala najmä v Umajjovskom kalifáte (661750) a v neskoršom Abbásovskom kalifáte (7501258). V 14. a 15. storočí to bolo hlavné obeživo v Egypte. V novoveku sa výraz fals (a varianty) stal v arabčine všeobecným označením medených mincí a v tomto význame sa používal až do 19. storočia v Tunisku a Maroku.
Meno vzniklo skomolením pomenovania rímskej a neskôr byzantskej mince "follis". 
V súčasnosti je z tohto názvu odvodený arabský peňažný termín fils, čo je tisícina niektorých menových jednotiek.
Farthing

Farthing bola jedna štvrtina anglickej pence a 1/960 z anglickej libry. Boli používané od 13. storočia až do 31. decembra 1960, keď ich platnosť skončila. Prvé farthingy boli strieborné, neskôr medené.
Fillér

Fillér (etymologicky z nem. "Vierer" - „štvorka“) je maďarský ekvivalent nemeckých slov Heller (halier) a Pfennig (fenig). 
Pôvodne sa v maďarčine ako fillér označoval fenig (1/240 zlatého, čiže 1/4 grajciara). Od roku 1892 bol fillér maďarský názov čiastkovej menovej jednotky (1/100) koruny, po slovensky túto jednotku pre toto obdobie voláme halier. V rokoch 19261946 bol fillér čiastková menová jednotka (1/100) meny pengő, od roku 1946 je to čiastková menová jednotka meny maďarský forint. Aj česko-slovenský/český/slovenský výraz halier sa do maďarčiny prekladá/prekladal ako fillér. 
Vzhľadom na tradične vysokú infláciu v Maďarsku sa od roku 1999 filléry ako mince už nerazia, lebo majú zanedbateľnú hodnotu, ale ako formálna čiastková menová jednotka naďalej existujú.
Ears

EARS je slovenská elektro-popová hudobná skupina. 
Biografia.
Založili ju v roku 1993 Filip Orator a Silverman. Pre kapelu je charakteristická osobitá lyrika, elektronický zvuk a výrazný Oratorov spev. EARS vydali štyri albumy. Debut "pEARSing" vyšiel v roku 2000 v Sony Music. Nasledoval koncepčný album o kontraste emocionálnych svetov muža a ženy "Adamaeva", ktorý vyšiel koncom roka 2002. V roku 2007 vyšiel tretí album "Inokraj". EARS za svoju tvorbu získali tri nominácie na cenu Aurel (2002 v kategórii Objav roka a v kategórii Videoklip roka, 2007 v kategórii Najlepší zvukový záznam). 1. novembra 2014 vydali svoj štvrtý album "Vlny". Kapela po vydaní albumu na neurčito ukončila činnosť. Filip Orator od roku 2011 vedie altenartívnu kapelu KURKUS.
Florin (minca)

Florin označenie anglickej mince v hodnote 2 šilingov razenej v rokoch 1849 až 1967. Minca bola v obehu do roku 1993. Rovnaké označenie niesli aj rakúske zlatky (guldeny).
Frank (mena)

Frank je označenie pre jednu zo svetových veľmien. Pôvodne to bola zlatá francúzska minca zo 14. storočia, neskôr strieborná. Názov bol znovu použitý počas francúzskej revolúcie so zavedením desiatkovej sústavy.
Okrem Francúzska sme sa s ním mohli stretnúť aj napr. v Belgicku, Luxembursku, Švajčiarsku, v niektorých afrických štátoch a svojho času sa objavil aj v Albánsku. Taktiež u nás bola zvažovaná možnosť zavedenia frankovej meny pri vzniku Československa v roku 1918.
Grešľa

Grešľa (po nemecky "Grösch(e)l, Greschel, Gröschlein" = grošík, teda zdrobnenina od slova "Groschen" - groš) alebo zriedkavo grošík alebo štvrť groša bola drobná minca razená od 16. storočia v nemeckých krajinách. Vážila 8 g a jej priemer bol 23 mm. 
Pretože groš predstavoval tri grajciare, bola minca v hodnote troch fénigov nazvaná grošíkom teda grešľou. Razili sa aj v Sliezsku a v 18. storočí sa stala poslednou mincou razenou s českým znakom zvlášť pre české krajiny.
Ruang

Ruang je menší ostrov s rozmermi 4 × , nachádzajúci sa v južnej časti indonézskeho súostrovia Sangihské ostrovy, severne od ostrova Celebes a juhozápadne od ostrova Tagulandang. Ostrov je vulkanického pôvodu, predstavuje vysoký vrchol stratovulkánu dvíhajúceho sa z dna Celebeského mora. Od začiatku 19. storočia bolo zaznamenaných asi tucet explozívnych erupcií, najväčšia sa dohrala v roku 1904 a posledná na jeseň roku 2002.
Ostrožnica

Ostrožnica () je zaniknutá obec na Slovensku v okrese Snina. V roku 1980 bola evakuovaná kvôli výstavbe Starinskej priehrady. Prvýkrát spomínaná v r. 1585. Z pôvodnej obce sa zachoval obecný cintorín a cintorín padlých v prvej svetovej vojne s 82 pochovanými vojakmi. Zachovali sa tiež ruiny kostola z roku 1806, z ktorého pochádza vzácna rukopisná kniha tzv. „Ostružnické evanjelium“ z roku 1492.
Halier

Halier (zo stredohornonemeckého slova "haller", v súčasnej nemčine "Heller" alebo zriedkavo "Häller"; názov vznikol skrátením z "Haller pfenninc" = hallský fenig; čes. "haléř", "halíř", maď. "fillér") bola pôvodne drobná strieborná minca, neskôr čiastková menová jednotka vo viacerých štátoch.
Halier vznikol ako drobná strieborná minca razená od konca 12. storočia v nemeckej kráľovskej mincovni v meste Hall (dnes Schwäbisch Hall). Následne bola zavedená aj do iných menových sústav (Nemecko, Rakúsko, Česko, Švajčiarsko, Uhorsko, Nemecká východná Afrika). 
V Nemecku pôvodne išlo o druh fenigu, postupne však jeho hodnota klesla na 1/2 fenigu
V Uhorsku bol halier najprv čiastkovou jednotkou uhorského denára (okolo 1500 zodpovedal 1/2 denára, od 1550 1/3 denára). Halier neskôr razila aj Mária Terézia. 
V Rakúsko-Uhorsku bol halier od roku 1892 názov čiastkovej menovej jednotky (1/100) koruny. Po zániku Rakúsko-Uhorska sa halier ako čiastková menová jednotka používal:
Na Slovensku existovali od roku 1993 mince s hodnotou 10 halierov, 20 halierov a 50 halierov, od roku 2004 obiehali už iba 50-halierové mince.
Filip Polášek

Filip Polášek (* 21. júl 1985, Zvolen, Slovensko) je súčasný slovenský profesionálny tenista.
Lepšie výsledky dosahuje vo štvorhre, v ktorej vyhral 11 turnajov na hlavnom okruhu ATP. Jeho najvyššie umiestnenie v ATP Entry Ranking je 555. miesto, ktoré dosiahol 26. november 2007. Vo štvorhre mu 16. januára 2012 patrila 20. priečka na svete.
Zoznam puškových nábojov

Zoznam puškových nábojov. Radené podľa kalibru:
Roman Polański

Roman Polański (často Polanski, vl. menom Raymond Roman Liebling) (* 18. august 1933, Paríž) je poľský režisér, scenárista, filmový a divadelný herec a zároveň filmový producent, žijúci vo Francúzsku a v Poľsku. V roku 1969 sa jeho manželka Sharon Tate stala jednou z obetí amerického rituálneho vraha Charlesa Mansona a jeho „Rodiny“. Polański bol v tom čase v Anglicku.
Vampire Knight

Vampire Knight (; slov. doslovne: "Upírsky rytier") je japonská manga séria, ktorú vytvorila Macuri Hinová a publikoval ju časopis "LaLa" spoločnosti Hakusenša. V roku 2008 vznikol podľa mangy aj rovnomenný anime seriál, z ktorého bolo odvysielaných 13 epizód. 6. októbra tohto roku sa začalo s vysielaním 2. série, ktorá má názov "Vampire Knight Guilty".
Príbeh.
Jukina prvá spomienka zo života je, keď v zime na ňu zaútočil upír, ale zachránil ju muž menom Kaname Kuran. Ten ju následne odviedol za riaditeľom akadémie Cross ("Cross Academy") a neskôr menoval ju za prefektku v škole. Ako prefekt má povinnosť ochraňovať „Denných študentov“ (ľudí) pred „Nočnými študentmi“ (upírmi) a tiež pravú identitu Nočných študentov. Spolu s Juki sa prefektom stáva aj Zero, ktorého rodičia boli zavraždení pred štyrmi rokmi čistokrvnou upírkou Šizukou.
Upíri.
V tomto svete upíri môžu mať deti medzi sebou, ale aj s ľuďmi, aj keď majú dlhší život než ľudia. Nemajú radi svetlo, ale neubližuje im. Upíria spoločnosť sa delí podľa čistokrvnosti na stupne od A po E. Najmenej upírov je na stupni A, teda čistokrvných. Najnižšie D a E stupne sú opovrhované čistokrvnými a odrezané od spoločnosti.
Karangetang

Karangetang je stratovulkán, nachádzajúci sa na severnom okraji ostrova Siau. Je to jeden z najaktívnejších vulkánov Indonézie, od roku 1675 bolo zaznamenaných vyše 40 erupcií. Výška sopky je , jej vrchol tvorí reťaz piatich kráterov, ktoré sú zoradené v severojužnej línii. Početné erupcie sú sprevádzané tvorbou pyroklastických prúdov a lahárov.
Arche

Arche môže byť:
Generácia (literárny klub)

Generácia je bratislavský literárny klub, založený v roku 1997 pri Miestnej knižnici Bratislava – Petržalka, kde sa aj pravidelne schádza. Jeho členmi sú "básnici" a "prozaici" všetkých generácií. 
Činnosť.
Klub už vydal tri vlastné "zborníky" (2005, 2008, 2010), 18 občasníkov a prevádzkuje aj vlastnú internetovú stránku www.generacia.sk a diskusné fórum. Už tradíciou sa stala každoročná verejná jesenná čítačka v petržalskej Inchebe na výstave Bibliotéka a Pedagogika a letné podujatie Čas na dobrú literárnu čítačku, ktoré sa uskutočňuje od roku 2009. 
Členovia klubu publikujú a verejne prednášajú svoje diela aj samostatne. Mário Polónyi a Miloš Ferko sa svojimi autobiografickými románmi zaradili medzi najmladších autorov autobiografie v slovenskej literatúre. Klub spolupracuje aj s ďalšími slovenskými literárnymi klubmi. Najvýznamnejším partnerom sú martinský Mädokýš a bratislavský sci-fi klub Planéta opíc. Od roku 2005 sa činnosť literárneho klubu rozšírila na divadelné umenie, a to vo forme Divadla Atrapa. V roku 2008 literárny klub vydal internetovú antológiu. Knižnej podoby sa dočkala v marci 2009.
Členovia klubu.
Počas existencie klubu sa členská základňa čiastočne obmieňala. Za stabilných členov možno označiť skupinu cca šiestich autorov. 
V súčasnosti alebo v minulosti klub navštevovali: 
Ľudka Brunnerová, Miloš Ferko, Mário Polóniy, Jakub Lazarčík, Mária Mikitová Janošková, Simona Kusalová, Martina Götzová, Richard Miške, Jana Mojžitová, Peter Sochna, Daniel Šmihula, Martin Tužinský, Dana Petrigáčová, Maya Reyes, Lenka Dominová, Jana Krčmárová či Karol Rudolf Pozsonyi.
Isonoe

Isonoe môže byť:
Banua Wuhu

Banua Wuhu je podmorský vulkán, ktorý sa nachádza v indonézskom súostroví Sangihské ostrovy v Celebeskom mori. Vrchol sopky sa nachádza približne 5 m pod hladinou mora, jeho základňa je o 400 m hlbšie. V 19. a 20. storočí v oblasti Banua Wuhu počas erupcií vynorilo niekoľko ostrovčekov (najvyšší mal výšku približne 90 m), posledný vznikol v roku 1919, rozpadol sa v roku 1935.
Awu

Awu je masívny stratovulkán, nachádzajúci sa v severnej časti ostrova Sangir Besar, najväčšieho ostrova Sangihských ostrovov. Sopka leží na staršej, širokej kaldere, jej výška je 1 320 m. Vrcholový kráter má priemer približne a hĺbku 172 m. Awu je jedna z najničivejších sopiek Indonézie, kumulatívny počet obetí je cez 8 000. Vysoká "„mortalita“" sopky je spôsobená zničujúcimi pyroklastickými prúdmi a lahármi uvoľňovanými počas erupcií.
Kopejka

Kopejka je pôvodne ruská strieborná minca, ktorá sa začala raziť v roku 1534 v Moskovskom veľkokniežatstve. Neodborne sa uvádza, že názov pochádza od slova "копьё", čo v slovenčine znamená "kopija" - na minci bol totiž vyobrazený sv. Juraj, známy ako drakobijec, ktorý touto zbraňou zabíja draka. Oveľa pravdepodobnejšie však je, že názov vznikol z ruského slovesa "копить", t.j. hromadiť, kopiť. Kopejka sa stala najrozšírenejšou mincou v Rusku, pričom 100 kopejok tvorilo 1 rubeľ. Razila sa v násobkoch i dieloch. 1/2 kopejky sa nazývala denga, 1/4 kopejky sa nazývala poluška, 1/8 kopejky sa nazývala polupoluška. 10 kopejok bol grivennik, 25 kopejok bola polupoltina a 50 kopejok sa nazývalo poltina.
V súčasnom ruskom menovom systéme je kopejka čiastkovou menou voči rubľu a razí sa v nominálnej hodnote 1, 5, 10 a 50.
Koruna (mena)

Koruna je mena viacerých európskych štátov pomenovaná pôvodne podľa vyrazeného obrazu kráľovskej či cisárskej koruny ako znaku panovníckej moci (prototypom boli francúzske „zlaté koruny“). Je to spravidla (avšak nielen) mena monarchií, označujúca mince s vyobrazením panovníckej kráľovskej koruny.
Na území Slovenska bola korunová mena zavedená v roku 1892, keď bolo Slovensko súčasťou Rakúska-Uhorska. Korunovú menu prevzalo aj nástupnícke Česko-Slovensko v rokoch 1918-1939 a 1945-1993. Koruna bola používaná aj počas prvej Slovenskej republiky v rokoch 1939-1945 a počas existencie súčasnej Slovenskej republiky v rokoch 1993-2008.
Historická mena.
Koruna (nominálna hodnota)
Albus

Albus môže znamenať:
Batz

Batz môže byť:
Strana kurdských pracujúcich

Strana kurdských pracujúcich (kurdsky: "Partiya Karkerên Kurdistan" alebo PKK, tiež nazývaná "KADEK", "Kongra-Gel" a "KGK") je kurdská militantná organizácia založená v 70. rokoch Abdullahom Öcalanom, ktorý je v súčasnosti v tureckom väzení. Ideológia "PKK" je založená na revolučnom marxizme-leninizme a kurdskom nacionalizme. Cieľom hnutia je vytvorenie nezávislého, socialistického kurdského štátu na území zahŕňajúcom časť juhovýchodného Turecka, severovýchodného Iraku, severovýchodnej Sýrie a severozápadného Iránu, teda na územiach, kde je kurdské obyvateľstvo väčšinové. Tento cieľ mal byť dosiahnutý umierneným domáhaním sa kultúrnych a politických práv kurdskej populácie v Turecku, no už od svojich začiatkov organizovala "PKK" proti bezpečnostným silám sabotáže, pasce či násilné nepokoje a v r. 1984 sa transformovala na paramilitantnú organizáciu, založila si vojenské tréningové tábory a začala masívne organizovať násilné akcie, vrátane bombových a samovražedných útokov, vrážd a únosov. 
"PKK" má pomerne veľkú podporu medzi kurdskou populáciou v Turecku a obmedzenú podporu tiež v iných častiach Kurdistanu. Skupina je uvedená ako jedna z 12-tich teroristických skupín aktívnych v Turecku a je tiež na teroristických zoznamoch viacerých iných krajín vrátane USA, NATO a EÚ. Turecké zdroje skupinu označujú ako etnickú separatistickú organizáciu, ktorá používa terorizmus a vyhrážky proti civilistom a vojenským cieľom pre dosiahnutie svojich politických cieľov.
Od začiatku ich ozbrojeného boja v roku 1984 zahynulo viac ako 37 000 ľudí, pričom turecké vojenské jednotky zničili asi 8000 kurdských obcí a vytvorili tak 3 až 4 milióny utečencov.
Bidet

Bidet je nízko umiestnená vodovodná armatúra alebo typ umývadla uspôsobeného na omývanie vonkajších genitálií a análneho otvoru. Spravidla sa používa po použití záchodu.
Umývadlo

Umývadlo je zariadenie kúpeľne, ktoré sa používa na umývanie rúk. Umývadlo môže byť zabudované do rôznych dosiek alebo skriniek, výhodou tohto riešenia je, že je väčšia odkladacia plocha. Zakrytie pripojovacích armatúr sa rieši keramickým krytom (polostĺpom). Najčastejším materiálom na výrobu umývadiel je keramika. Umývadlá sa zvyčajne umiestňujú 800 - 850 mm nad podlahou pomocou príchytiek, skrutiek, konzol a rámu, alebo sa zabudujú do interiéru z keramiky alebo nábytku. Napojenie na kanalizáciu je cez pachovú uzávierku, ktorá sa usadzuje ihneď za odtokovým otvorom umývadla.
Olejkár

Olejkár v minulosti predavač vonných a liečivých olejov. Vo veľkej miere išlo o pocestných predávajúcich (Dnes skôr známych ako podomových predajcov).
Oliver Andrásy

Oliver Andrásy (* 15. november 1957, Bratislava) je slovenský humorista, moderátor, scenárista a režisér.
Životopis.
V roku 1981 absolvoval štúdium žurnalistiky na Filozofickej fakulte Univerzity Komenského v Bratislave.
Od roku 1983 pracoval v redakcii zábavných žánrov Slovenského rozhlasu. V roku 1993 založil spolu s Elenou Vacvalovou a Stanislavom Gurkom firmu Hattrick.
Je autorom zľudoveného výrazu „bulharský meter“, ktorý po prvý raz použil v jednej zo scénok (vysoko namontované pisoáre) nakrúcaných skrytou kamerou v relácii "Čo dokáže ulica".
Dielo.
Rozhlas.
Autor a moderátor cyklických rozhlasových relácií
Autor televíznych relácií:
Televízia.
Autor, moderátor, režisér a producent televíznych relácií:
Ocenenia.
V roku 1983 získala relácia Čo dokáže ulica ocenenie Telemúza 93 ako najlepšia zábavná relácia roka Slovenskej televízie
V roku 2000 získala relácia Dereš ocenenie OTO ako najlepšia zábavná relácia roka všetkých televízií
V roku 2001 získala relácia Dereš sošku TOM (Televízna osobnosť Markízy) ako najlepšia zábavná reláciu roka televízie Markíza
V roku 2002 získala relácia Dereš sošku TOM (Televízna osobnosť Markízy) ako najlepšia zábavná reláciu roka televízie Markíza
V roku 2003 získala relácia Dereš sošku TOM (Televízna osobnosť Markízy) ako najlepšia zábavná relácia roka televízie Markíza.
V roku 2005 získala relácia "Aj múdry schybí" sošku TOM (Televízna osobnosť Markízy) ako najlepšia zábavnú reláciu roka televízie Markíza
 Habsbursko-lotrinská dynastia
Andrásy je od roku 2017 rytierom tohto habsburského dynastického rádu. Začiatkom roka 2019 sa ako člen oficiálnej delegácie rádu zúčastnil tiež osláv 500. výročia smrti cisára Maximiliána I.
Tottenham Hale (stanica metra)

Tottenham Hale je jednou zo staníc londýnskeho metra a National Rail nachádzajúca sa v londýnskej mestskej časti Tottenham Hale v obvode Haringey. Stanicu obsluhujú Victoria Line a železničná spoločnosť National Express East Anglia. Nachádza sa v tarifnej zóne 3.
História.
Pôvodne železničnú stanicu otvorila 15. septembra 1840 pod názvom "Tottenham" spoločnosť Northern &amp; Eastern Railway na trati Stratford - Broxbourne (v grófstve Hertfordshire). Prestupnou stanicou sa stala 1. septembra 1968, keď otvorili stanicu na prvom úseku Victoria Line.
Zaujímavosti.
Počas stavby linky sa z dôvodu nedostatku financií učinili isté obmedzenia, ktorých výsledok znížil štandardné vybavenie staníc. V stanici Tottenham Hale nebol namaľovaný strop v stanici, čo nepríjemne ovplyvňuje osvetlenie. Podobne je to aj na staniciach Walhamstow Central a Blackhorse Road. Zatiaľ nie je jasné, či sa Transport for London bude pokúšať o nápravu.
Leryn Francová

Leryn Dahiana Franco Steneri známa aj pod menom Leryn Francová (* 1. marec 1982, Asunción, Paraguaj) je paraguajská atlétka a modelka. V atletike sa venujúce hodu oštepom. Meria 174 cm a váži 54 kg.
V roku 2006 skončila na druhom mieste v súťaži Miss Paraguaj a taktiež bola účastníčkou súťaže Miss Bikini Universe. V roku 2011 fotila pre Sports Illustrated sériu fotiek.
Počas otváracieho ceremoniálu na olympijských hrách v Pekingu 2008 bola vlajkonosičkou svojej krajiny.
Úspechy.
Umiestnenia.
Buenos Aires 2011 - 2. miesto (55,66 m) (národný rekord)
Atletika na Letných olympijských hrách 2008 – Skok do diaľky mužov

Skok do diaľky mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 16. a 18. augusta. Vyhral Panamčan Irving Saladino.
Atletika na Letných olympijských hrách 2008 – Skok o žrdi žien

Skok o žrdi žien bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 16. a 18. augusta. Na minulých LOH vyhral Ruska Jelena Isinbajevová.
Michel Miklík

 
 
Michel Miklík (* 31. júl 1982, Piešťany) je bývalý slovenský hokejový útočník, naposledy hral v SHL za klub Trnava.
Klubový hokej.
Je odchovancom Piešťan. V roku 2001 debutoval v slovenskej extralige v drese Liptovského Mikuláša, neskôr pôsobil v kluboch MsHK Žilina, Dukla Trenčín a v Košiciach, s ktorými získal dva tituly majstra Slovenska. Počas štyroch sezón v drese Košíc nastúpil na 218 zápasov, v ktorých získal 141 bodov (84+57). Pred sezónou 2012/13 sa s klubom HC Slovan Bratislava dohodol na zmluve na dve sezóny do 30. apríla 2014. Po základnej časti sezóny 2013/14 bol v KHL druhým najproduktívnejším Slovákom, keď v 54 zápasoch zaznamenal 31 bodov (14+17). Pred MS 2014 v ľadovom hokeji, v ktorých sa stal s 11 bodmi (4+7) najproduktívnejším Slovákom, podpísal dvojročnú zmluvu s Amurom Chabarovsk (KHL). V sezóne 2014/15 bol s 28 bodmi (13+15) druhým najproduktívnejším hráčom Amuru. Sezónu 2015/2016 začal v Amure, no už po šiestich odohraných zápasoch sa do konca sezóny upísal Slovanu Bratislava. Sezónu 2016/2017 začal zápasom v II. hokejovej lige v tíme ŠHK 37 Piešťany, kde nastúpil na jeden zápas v ktorom strelil jeden gól a pridal dve asistencie. V polovici októbra 2016 podpísal zmluvu na jeden mesiac s extraligovým tímom HC Košice a následne sa dohodol na zmluve s českým klubom HC Kometa Brno. Po necelom mesiaci - ukončil svoje pôsobenie v Komete a súťažný ročník 2016/2017 dohral vo fínskom tíme JYP Jyväskylä.
Reprezentácia.
V slovenskom drese odohral 100 zápasov, strelil 18 gólov. Slovensko reprezentoval na Majstrovstvách sveta v roku 2012 a 2013. Na majstrovstvách sveta v roku 2014 bol najproduktívnejším Slovákom na turnaji.00100
Atletika na Letných olympijských hrách 2008 – Beh na 800 m žien

Beh na 800 m žien bola jednou z 23 ženských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 15. až 18. augusta a olympijskou víťazkou sa stala Pamela Jelimová z Kene. Slovenská reprezentantka Lucia Klocová nepostúpila zo semifinále.
Jarmila Kratochvílová

 
 
 
 
 
 
 
Jarmila Kratochvílová (* 26. január 1951 Golčův Jeníkov) je bývalá česko-slovenská bežkyňa na krátke a stredné trate. 
Je držiteľkou svetového rekordu na 800 m v čase 1:53,28 min., ktorý vytvorila 26. júla 1983 v Mníchove. Tento rekord, starý 40 rokov, je tak vôbec najdlhším v atletickej histórii.
V rokoch 1981 a 1983 zvíťazila v česko-slovenskej ankete Športovec roka.
Momentálne sa venuje trénerskej činnosti.
V auguste 2006 bola Kratochvílová nepriamo obvinená denníkom MF Dnes z užívania dopingu, tá však tieto obvinenia odmietla.
Diaľnica A9 (Rakúsko)

Diaľnica A9 (, doslovne "Pyhrnská diaľnica") je 230,175 km dlhá rakúska diaľnica, ktorá tvorí súčasť európskych ciest E57 a E59. Tiahne sa z Horného Rakúska cez mestá Sankt Pankraz, Spital am Pyhrn a Graz v Štajersku až na slovinskú štátnu hranicu pri obci Spielfeld.
Diaľnica vedie extrémne náročným alpským terénom, čoho dôkazom je aj tridsať tunelov v celkovej dĺžke vyše 46 kilometrov. Najdlhší z nich je Plabutschtunnel pri meste Graz s dĺžkou 10 086 metrov, ktorý je zároveň druhým najdlhším tunelom s oboma vybudovanými tubusmi v Európe.
História.
Výstavba tejto mimoriadne technicky náročnej diaľnice sa začala neďaleko mesta Graz začiatkom 70. rokov. Viacero úsekov, najmä tie, ktoré obsahovali dlhé tunely, boli najprv budované v polovičnom profile. Výstavba diaľnice bola zavŕšená 18. decembra 2004 po vyše 30 rokoch výstavby otvorením posledného chýbajúceho úseku "Inzersdorf im Kremstal-Schön" v Hornom Rakúsku. 
V súčasnosti sa dostavuje druhý profil na úseku "Spital am Pyhrn-Bosruck", ktorý by mal byť hotový do konca roka 2010. Potom ostane v polovičnom profile ešte asi 10 km úsek medzi výjazdmi "Klaus an der Pyhrnbahn" a "Sankt Pankraz" a ďalších vyše 8 km v Tuneli Gleinalm.
Soslan Gaglojev

Soslan Gaglojev (* 2. jún 1986) je ruský zápasník v hmotnostnej kategórií do 120 kg. 
Spolu s Kachabirom Chubežtym boli tréningoví partneri Davida Musuľbesa počas prípravy na letné olympijské hry 2008.
Diaľnica M30 (Maďarsko)

Diaľnica M30 () je diaľnica v severovýchodnom Maďarsku v Boršodsko-abovsko-zemplínskej župe, ktorá spája obec Tornyosnémeti s diaľnicou M3 do Budapešti. V súčasnosti je 86 kilometrov dlhá (od Miškolca po slovenskú štátnu hranicu pri obci Tornyosnémeti), kde sa napája na rýchlostnú cestu R4. 
V súčasnosti prevádzkovaný úsek okolo Miškolca bol vo výstavbe v rokoch 2002 až 2004. V roku 2002 bolo odovzdaných prvých šesť kilometrov po obec Emőd. O rok neskôr bola M30 predĺžená po výjazd "Nyékládháza/Tiszaújváros (14 km)" a 2. decembra 2004 až po obec Felsőzsolca východne od Miškolca. 
V roku 2004 bol otvorený asi 15 km dlhý úsek cesty v polovičnom profile medzi obcou Novajidrány a štátnou hranicou, ktorý odklonil dopravu z priľahlých obcí. Momentálne je súčasťou štátnej cesty 3.
Maďarskí diaľničiari začali v júli roku 2016 s prácami na prvom úseku za R4, a to na obchvate obce Tornyosnémeti. Je dlhý 1,7 kilometra a do užívania bol odovzdaný v januári 2018, pričom stál okolo 14 miliónov €. „Odštartovaním tejto výstavby v skutočnosti začala výstavba 58-kilometrov dlhého úseku štvorprúdovej komunikácie M30 medzi Tornyosnémeti a mestom Miškolc,“ informovala spoločnosť NIF, ktorá má v Maďarsku na starosti budovanie ciest a diaľníc.
Po dokončení prvej etapy M30 sa pristúpilo aj k realizácii prác na zvyšku cesty, a to až po Miškolc. Práce mali byť ukončené v 02/2022. Diaľnicu sa však podarilo dokončiť v predstihu, 26.10.2021 bola slávnostne otvorená.
Rýchlostná cesta M34 (Maďarsko)

Rýchlostná cesta M34 () je plánovaná rýchlostná cesta v Maďarsku, ktorá spojí diaľnicu M3 pri meste Vásárosnamény s ukrajinskou štátnou hranicou pri Čope. 
Rýchlostná cesta bude 38 kilometrov dlhá a budú sa tu nachádzať tri odpočívadlá. Bude súčasťou európskej cesty 573 a jej výstavba je naplánovaná až okolo roku 2015. Podľa pôvodného číslovania prislúchalo tejto komunikácii označenie "M300".
Zimné olympijské hry 1936

IV. Zimné olympijské hry sa uskutočnili v dňoch 6. až 16. februára 1936. Ich dejiskom sa stalo bavorské mesto Garmisch-Partenkirchen vo vtedajšej Nemeckej ríši. Zúčastnilo sa na nich 646 športovcov z 28 krajín.
Seven Sisters (stanica metra)

Seven Sisters je jednou zo staníc londýnskeho metra a National Rail nachádzajúca sa v londýnskej mestskej časti Seven Sisters v obvode Haringey. Stanicu obsluhujú Victoria Line a železničná spoločnosť National Express East Anglia. Nachádza sa v tarifnej zóne 3. Je v dochádzkovej vzdialenosti od stanice South Tottenham, ktorá spadá pod London Overground.
Dejiny.
Stanicu postavila spoločnosť Great Eastern Railway (GER), konkrétne Stoke Newington &amp; Edmonton Railway 22. júla 1872. 1. januára 1878 GER otvorila ďalšiu vetvu smerom na severozápad do stanice Palace Gates. Kvôli nevýnosnosti však vetvu v roku 1963 zavreli a trať zdemontovali.
Prvý úsek spolu aj so stanicou na Victoria Line otvorili 1. septembra 1968, aj keď prestup so železničnou stanicou bol umožnený až v decembri toho roku. Pôvodný vstup do stanice spoločnosť GER vybudovala na sever od súčasnej železničnej stanice z vyústením na West Green Road, ale v roku 1872 bol otvorený vchod na opačnej južnej strane z prístupom na Seven Sisters Road. Pôvodný vchod bol v tom roku uzavretý. Druhý vchod do stanice zahŕňa hlavný vestibul Victoria Line a nachádza sa na obidvoch stranách High Street kúsok za križovatkou so Seven Sisters Road (prístup cez podchod). Victoria Line má v stanici tri nástupištia, kde jedno z nich je vyhradené pre súpravy smerujúce z centra do depa.
Úsek na Victoria Line medzi stanicami Finsbury Park a Seven Sisters je najdlhším podzemným úsekom v sieti. Počas plánovania sa uvažovalo, že stanicu Manor House na Piccadilly Line by prebudovali na stanicu Victoria Line, pričom Piccadilly Line by pokračovala v nových tuneloch priamo do nasledujúcej stanice Turnpike Lane. Návrh bol však zamietnutý z dôvodu veľkých obmedzení a vysokej ceny.
Karas

Karas ("Carassius") je rod rýb z čeľade kaprovité ("Cyprinidae").
Ľadový hokej na Zimných olympijských hrách 1936

Turnaj v ľadovom hokeji na Zimných olympijských hrách v Garmisch-Partenkirchene v roku 1936 vyhrali hokejisti Spojeného kráľovstva. Boli to zároveň aj 10. majstrovstvá sveta a 21. majstrovstvá Európy v ľadovom hokeji. Turnaja sa zúčastnilo 15 mužstiev.
Subtatranské príkrovy

Subtatranské príkrovy sú príkrovové jednotky Západných Karpát, ktoré ležia v pásme jadrových pohorí nad tatrikom. Tvoria ich dva príkrovy: 
Oba príkrovy sú tenkokôrové (superficiálne) príkrovy, ktoré obsahujú najmä druhohorné sedimenty, prevažne veľké hrúbky vápencov a dolomitov. Svojou stavbou sa však od seba líšia. Hronikum stratilo spojenie so svojou pôvodnou domovskou oblasťou (je bezkoreňovým príkrovovm), zatiaľčo fatrikum leží severnou, najväčšou časťou na cudzom ale menšou južnou časťou aj na vlastnom podklade. Na viacerých miestach sa tieto príkrovy delia na čiastkové telesá, napríklad v Belianskych Tatrách sa fatrikum člení na čiastkové príkrovy - jednotka Havrana a jednotka Bujačieho vrchu. Dosiaľ neboli nájdené kontakty, kde by ležalo hronikum (vyšší príkrov) priamo na tatriku, aj keď lokálne môže k takému javu dochádzať. Bolo však zaznamené, že v dôsledku tektonických komplikácií, môže lokálne hronikum ležať pod fatrikom (v dôsledku spätných prešmykov, napr. v oblasti Strážovských vrchov).
V minulosti bolo vyčlenených viacero vyšších príkrovov ležiacich na hroniku. Patril medzi ne hlavne strážovský príkrov, ktorý je dnes chápaný ako najvyššia čiastková štruktúra hronika, duplexového charakteru oddelená z mojtínsko-harmaneckej karbonátovej plošiny. Vyčleňovaný bol najmä pre svoj osobitý vývoj s prevahou masívnych rífových vápencov (tzv. wettersteinská fácia), pre čo bol niekedy spájaný so silicikom. Takto boli vyčleňované aj havranický, jablonický, nedzovský a tematínsky príkrov. Tieto telesá sú dnes vlastne príkrovovými troskami jedno mohutného telesa, označovaného ako považský príkrov, ktorý bol z veľkej časti zničený eróziou.
Termín "subtatranský" bol dávnejšie odovodený od názvu subtatranskej série (ktorú ako prvý vyčlenil V. Uhlig) v oblasti Poľských Tatier. Čo malo pôvodne vyjadrovať geomorfologické postavenie, nie tektonické postavenie pod tatrikom. Termín sa udržal dodnes, vzhľadom na to, že súborne pomenúva príkrovy jadrových pohorí. Bežne je však nahrádzaný pomenovaniami pre jednotlivé príkrovové jednotky (hronikum a fatrikum).
Vznik a vývoj.
Vrstevný sled subtatranských príkrovov sa väčšinou začína na báze strednotriasových karbonátov a končí v strednej kriede. Staršie horniny obvykle nie sú zachované, pretože k odtrhnutiu príkrovov došlo na súvrstviach spodnotriasových verfénskych bridlíc a karpatského keupra. Podložné kryštalinikum sa zachovalo iba výnimočne, vo fatriku ho možno sledovať v tektonických oknách v Rázdielskej jednotke a v oblasti Starých Hôr. V hroniku sa zachovala časť preddruhohorného podložia vo forme hrubých súvrství bazaltových vulkanoklastík mladopaleozoického (karbónskeho a permského) veku, označované ako ipoltická skupina.
Presun subtatranských príkrovov nastal vo vrchnej kriede (cenoman až stredný turón), pričom ako prvé bolo presunuté fatrikum a naň sa nasunulo hronikum. Smer presunu bol generálne z juhu na sever.
Skoky na lyžiach na Zimných olympijských hrách 1936

Súťaže v skokoch na lyžiach na Zimných olympijských hrách v Garmisch-Partenkirchene prebiehali 16. februára 1936.
Súťažilo sa na mostíku s konštrukčným bodom 80 metrov. V olympijskom areáli vtedy vládli ideálne poveternostné podmienky - bolo bezvetrie a teplota vzduchu sa pohybovala v rozmedzí 0 - 3°C.
Čierny kameň

Čierny kameň () je vrch vo Veľkej Fatre. Nachádza sa nad Liptovskými Revúcami, približne juhozápadne od Ružomberka. Na jeho severozápadnom svahu sa nachádza Národná prírodná rezervácia Čierny kameň.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a zasahuje na katastrálne územie obce Ľubochňa a Liptovské Revúce. Najbližšími sídlami sú juhovýchodným smerom situované Liptovské Revúce, východným smerom obec Liptovská Osada a južným Motyčky a Staré Hory. Vrch leží v Národnom parku Veľká Fatra.
Popis.
Čierny kameň je súčasťou liptovskej vetvy hlavného hrebeňa Veľkej Fatry. Severne susedí Sedlom pod Čiernym kameňom oddelený Minčol () a Rakytov (), západne sa nachádza sedlom oddelená Ploská () a Borišov (), južne sa nachádza Ostré brdo (), Šturec () a Motyčianska hoľa () a východne Čierna hora (), Malý Zvolen (), Končitá () a Magury (). Západne orientované svahy sú pramennou oblasťou zdrojníc Ľubochnianky, juhovýchodné odvodňuje riečka Revúca, obe smerujúce severným smerom do rieky Váh. Na vrchol nevedie značený chodník.
Geológia.
Vrchol Čierneho kameňa je troskou chočského príkrovu nad mráznickým súvrstvím fatrika.
Prírodná rezervácia.
Severozápadný svah Čierneho kameňa, vo výške od tvorí územie národnej prírodnej rezervácie. Bola vyhlásená v roku 1964 s cieľom ochrany pralesovitých porastov smreku obyčajného, mukyne obyčajnej, javora horského a bohatého podrastu smrekového a kosodrevinového charakteru, so zachovanou prirodzenou pásmovitosťou lesných vegetačných stupňov od 5. po 8. stupeň. Jej rozloha je 34 ha.
Výhľady.
Vrcholový hrebeň Čierneho kameňa pokrýva nesúvislý lesný porast, ktorý umožňuje obmedzený rozhľad. Z vhodných a turistom dostupných lokalít je však vidieť najmä okolité vrchy Veľkej Fatry, no pri priaznivých podmienkach aj Malú Fatru, Oravskú Maguru i Beskydy, Západné a Nízke Tatry, Poľanu, Javorie a Štiavnické vrchy.
Turistika.
Vrchol Čierneho kameňa nie je turistický prístupný. Cez prírodnú rezerváciu možno prejsť po hrebeni zelenou značkou z Ploskej alebo z Rakytova.
Tarakan

Tarakan môže byť:
Tarakan (sopka)

Tarakan je názov dvojice bazaltových troskových kužeľov ("Tarakan Lamo" - 318 m a "Tarakan Itji" - 205 m), nachádzajúcich sa v severnej časti ostrova Halmahera, severovýchodne od vulkánu Dukono. Vek poslednej erupcie komplexu nie je známy, no odhaduje sa na holocén.
Cleber Luis Rodrigues

Cleber Luis Rodrigues (* 6. november 1983, São Carlos, Brazília) je brazílsky futbalista, ktorý hrával za corgoňligový klub Tatran Prešov.
Ľudmila Cervanová (tenistka)

 Ľudmila Cervanová (* 15. október 1979, Piešťany) je bývalá slovenská profesionálna tenistka. 
Pohár Federácie (FED Cup).
Ľudmila Cervanová reprezentovala tím Slovenska v troch zápasoch Pohára federácie s bilanciou 1-4 v dvojhre a 2-0 vo štvorhre, naposledy v Rakúsku 2004.
Saturn (symbol)

Symbol ♄ sa používa v astronómii a astrológii ako označenie planéty Saturn, a v alchýmii na označenie olova. Symbol reprezentuje kosák boha Saturna.
Reprezentácia v Unicode.
Znak ♄ má v Unicode kód codice_1, v kategórii So (Symbol, Other), a ako taký nerozlišuje medzi malým a veľkým písmenom.
Dukono

Dukono je aktívny vulkanický komplex, nachádzajúci sa v severnej časti indonézskeho ostrova Halmahera. Komplex predstavuje súbor viacerých stratovulkánov a prekrývajúcich sa kráterov. Je to jedna z najaktívnejších sopiek krajiny, aj keď erupcie sú slabo zdokumentované. Sopka prakticky nepretržite eruptuje od roku 1933.
Kuno II. von Falkenstein

Kuno II. von Falkenstein, (pôvodne Konrad von Falkenstein; narodený okolo roku 1320 na hrade Falkenstein am Donnersberg; † 21. mája 1388 na hrade Maus) pôsobil v rokoch 1362 až 1388 ako arcibiskup v nemeckom Trevíre.
Falcgróf

Falcgróf bol v stredovekej nemeckej ríši titul nemeckých ríšskych kniežat označujúci pozemkového dediča panovníka.
Wolfgang Wilhelm von Falcko-Neuburgský

Wolfgang Wilhelm von Falcko-Neuburgský (* 4. november 1578, Neuburg an der Donau – † 20. marec 1653, Düsseldorf) bol neuburgským palatínom a vojvodom z Bergu a Jülichu. 
Život.
Bol najstarším synom falcgrófa a neuburgského vojvodu Filipa Ludwiga (1547 – 1614) a Anny Klévskej (1552 – 1632).
Wolfgang Wilhelm bol trikrát ženatý. Prvou manželkou bola bavorská princezná Magdaléna, s ktorou sa zosobášil v roku 1613. Porodila mu syna Filipa Viliama. Druhou manželkou bola od roku 1631 Katarína Alžbeta Zweibrückenská, dcéra zweibrückenského palatína Jána II., s ktorou mal dve deti – Ferdinanda Filipa a Eleonóru Františku. Poslednou manželkou bola kontesa Mária Františka, dcéra grófa Egona VIII., s ktorou sa zosobášili v roku 1651. Manželstvo bolo bezdetné.
Rýchlostná cesta S2 (Rakúsko)

Rýchlostná cesta S2 () je rýchlostná cesta v severnej časti Viedne. Spolu s diaľnicou A23 a rýchlostnou cestou S1 tvorí viedenský obchvat.
V prvotných plánoch bola S2 plánovaná ako diaľnica A24. Tá sa mala začať križovatkou Kaisermühlen a pokračovať severne po Aderklaa a tu sa napojiť na diaľnicu A21.
Diaľnica A4 (Nemecko)

Diaľnica A4 () je diaľnica v Nemecku. Začína sa na holandských hraniciach pri Vetschau, pokračuje cez mestá Düren, Kolín nad Rýnom a končí pri Krombachu. Ďalej sa začína pri Bad Hersfeld a pokračuje cez Eisenach, Erfurt, Weimar, Jena, Gera, Chemnitz, Drážďany do Görlitzu. Potom pokračuje smerom na Zgorzelec v Poľsku, kde sa napája na A4, ktorá ide cez Vroclav, Katovice do Krakova. 
Diaľnica A4 je takmer celá súčasťou E40. Krátky úsek je časťou E314.
Šomoška

Šomoška môže byť:
Šomoška (národná prírodná rezervácia)

Šomoška je národná prírodná rezervácia v Cerovej vrchovine. Nachádza sa v chotári obce Šiatorská Bukovinka v okrese Lučenec. Vrch, priľahlý k maďarskej obci Somoskő (Šomoška) sa nachádza priamo na hranici s Maďarskom a je k nemu prístup z oboch krajín. Vyhlásená bola ako chránený prírodný výtvor v roku 1954. Jej štatút bol prehodnotený v roku 1983. Vyhlásená bola s cieľom chrániť morfologicky výrazný kopec s odkryvom šesťbokej stĺpovitej odlučnosti čadiča označovaného aj „Kamenný vodopád“. Rozloha rezervácie je . Na vrchole stojí gotický hrad Šomoška, ktorý postavili z bazaltových kvádrov.
Geológia.
Bazaltový vulkanizmus v Karpatoch znamenal finálnu fázu neogénneho vulkanizmu. Neogénna sopečná činnosť na strednom Slovensku súvisela s vývojom Panónskej panvy. Pri prehriatí zemskej kôry dôšlo na viacerých miestach k vzniku zlomov, pozdĺž ktorých vystupovala žeravá láva až na povrch. Kamenný vodopád je oderodovaný prírodný výtvor vo svahu kopca, ktorý pôvodne vznikol pred asi 4 miliónmi rokov (pliocén) z bazaltovej lávy, ktorá stuhla v prívodnom kánále bývalej sopky pod zemským povrchom. 
Päť až šesťboká stĺpcová odlučnosť horniny bola spôsobená pomalým chladnutím lávy a je zvlášť typická pre bazalt. V ohnutej forme, v ktorej sa vyskytuje v Šomoške sa radí medzi európske unikáty. Bazaltové stĺpy boli odkryté pri ťažbe suroviny na výstavbu hradu.